Natalie Wood

Natalie Wood, pravim imenom Natalija Nikolajevna ZaharenkoNatalie Wood's birth name, californiabirthindex.org; pristupljeno: 24. 6. 2015., bila je američka glumica ruskog porijekla.

 Rane godine 
Rođena je kao kći ruskih pravoslavnih imigranata Nikolaja i Marije Zaharenko, koji su jedva govorili engleski kad su se preselili u SAD. Roditelji su kasnije promijenili prezime u Gurdin, tako da se ona od svoje 4. godine zvala Natasha Gurdin. Natalie je već kao dijete započela karijeru u filmovima (Čudo u 34. ulici iz 1947) pod strogim nadzorom njene majke. Njena sestra Lana Wood također je bila glumica te se slikala i za Playboy, dok je njen otac Nikolaj opisan kao pasivni alkoholičar koji je činio sve što mu je rekla supruga.

 Karijera 
S nepunih 17 godina snimila je već 18 filmova, ali je htjela "odraslu" ulogu te je uspjela izboriti ulogu u slavnoj drami Buntovnik bez razloga (1955) Nicholasa Raya, koji ju je izvukao iz kategorije dječijih zvijezda. Navodno je tokom snimanja imala aferu s Rayem i glumcem Dennisom Hopperom, ali ne i sa zvijezdom filma, Jamesom Deanom. Za tu je ulogu nominirana za Oscara.

Kasnije su uslijedile uloge u slavnim filmovima Tragači, Priča sa zapadne strane (koja je osvojila Zlatni globus i Oscara za najbolji film). Za uloge spolno frustrirane tinejdžerke u drami Sjaj u travi i djevojke koja planira izvršiti pobačaj u Ljubavi sa pravim strancem ponovo je nominirana za Oscara. Godine 1966. uzela je 3 godine pauze od filmova kako bi bila više sa svojom porodicom (navodno je zbog toga odbila ulogu u klasiku Bonnie i Clyde). Čak i kad se vratila filmu, snimala je sve rjeđe tokom 1970-ih. Osvojila je dva Zlatna globusa: jedan za najbolju mladu zvijezdu i jedan za ulogu u TV-seriji Odavde do vječnosti (1980).

Elvis Presley i Warren Beatty također su bili neki od slavnih osoba s kojima je imala ljubavnu vezu.

Njen brak sa glumcem Robertom Wagnerom bio je buran, ali su njih dvoje bili pomireni do razdoblja njene smrti. Godine 1981. utopila se i preminula sa samo 43 godine, dok je njihova jahta bila na kalifornijskom ostrvu Santa Catalini. Istraga iz Los Angelesa utvrdila je da se radilo o nesretnom slučaju iako su se špekulacije o tom događaju nastavile. Navodno je Natalie htjela ili napustiti jahtu ili osigurati kormilo, ali se slučajno okliznula, pala u vodu i utopila se. Da stvar bude još čudnija, ona je tokom cijelog svog života imala fobiju od duboke vode. U tom razdoblju snimala je film Oluja u mozgu te se pripremala za pozorišnu predstavu Anastazija.

Imala je dvije kćeri, Natashu Gregson Wagner (s Richardom Gregsonom) i Courtney Wagner (s Robertom Wagnerom).

 Odabrana filmografija 

 1947 – Čudo u 34. ulici
 1955 – Buntovnik bez razloga; nominacija za Oscara
 1956 – Tragači
 1961 – Sjaj u travi; nominacija za BAFTA-u, Oscara i Zlatni globus
 1961 – Priča sa zapadne strane
 1962 – Ciganka; nominacija za Zlatni globus
 1963 – Ljubav s pravim strancem; nominacija za Oscara i Zlatni globus
 1965 – Sve o Daisy Clover; nominacija za Zlatni globus
 1966 – Zatvaranje pruge; nominacija za Zlatni globus
 1979 – Meteor
 1983 – Oluja u mozgu (objavljen posthumno)

 Reference 

 Vanjski linkovi 

 Imdb profil
 Misteriozna smrt Natalie Wood 
 Biografska stranica
 Fan stranica 

Kategorija:Američke glumice
Kategorija:Biografije, San Francisco
Kategorija:Rođeni 1938.
Kategorija:Umrli 1981.
Kategorija:Dobitnici Nagrade "Henrietta"